Tuisblad - Siele Op Wiele
Siele Op Wiele Bekendstelling
Die jaar gaan bekend staan as, Die Jaar van die Lorrie. Ons moet nog net ons Chinese vriende oortuig dit klink net so goed soos hulle hoender en slang idee.
Welkom op ons webtuiste. Eintlik wil ons dit meer soos 'n weeklblad bestuur, maw ons wil elke week nuwe nuus oplaai en dit gaan mos nou alles wees rakende die pad en die verwikkelinge rondom dit.
Miskien kan ons bietjie met die Siele gesels en stories plaas oor veraf plekke en gebeurtenisse.
Die belangrikste om te verstaan omtrent ons weekblad is dat ons onse taal praat, die een van die pad, soos ons hom praat en dus verstaan.
Geniet dit saam met ons en deel in ons hartseer en vreugde.
Waarom brand die pad?
Oral waar ons kom raak dit onveilig. Die redes is legio, en die oplossing, wel huidiglik buite ons beheer.
Die tyd het aangebreek dat ons onse rugge styf maak en sê 'genoeg is genoeg'. Nie meer nie, elke week word van ons kollegas aangeval, beroof en in sommige gevalle vir dood agtergelaat. Ons wil net geniet wat ons doen, om 'n diens te lewer aan iedere en elk in ons mooie land. Ons maak 'n direkte oproep op die publiek en mense wat ons goedgesing is om ons by te staan in die identifisering van plekke waar dit onveilig geraak het.
Vertel Ons Hier
Forum In Memoriam Dieselpunte
Siele Op Wiele bied die geleentheid aan Siele Op Wiele asook ander persone om op ons besprekingsforum te registreer en jou stem dik te maak.
Gebruik 'n Nic (jou forumnaam, nie jou eie) om te registreer en skep vir jou 'n wagwoord. Voltooi die res van die vorm en registreer!
Jy kan oor enige ding onder son gesels, solank dit oor vragmotors gaan natuurlik, en jou wedervaringe deel.
Daar is geleentheid vir Siele Op Wiele om mekaar by te staan met advies ens. Hou dit net skoon, ons almal het onder begin ;-)
Siele Op Wiele Forum
In Memoriam is 'n geleentheid vir elke persoon om 'n kruisie op te rig vir iemand wie jy ken wat deel was van die Siele Op Wiele gemeenskap en aktief gery het.
Vertel ons iets omtrent die persoon wat ons op die webtuiste en forum kan plaas.
Die pad gee en die die pad neem, maar soms val een van die ou bome by die huis of elders, hulle verdien ook 'n erkenning vir die ysters wat hulle gewys het om die eer te kon hê om 'n Siel Op Wiele genoem te kon word.
Ons almal ken die gevoel van moedeloosheid wanneer jy diesel soek en die trok se alie skuur al op die grond, jy is binne 'n dorp en niemand kan jou beduie waar jou diensverskaffer is nie. Dis nie vir iemand wat liggeraak is nie.
Manne laat weet van dieselpunte waarvan julle weet en ons gaan 'n oulike area saamslaan wat die inligting vir almal beskikbaar gaan maak, om tyd te spaar en natuurlik om ons werk minder stresvol te maak, heng waar is die volgende koffie....